
คำสั่งสถานีตำรวจภูธรบ้านหนองเม็ก
ที่   ๑๕ / ๒๕๖๙
เรื่อง   แต่งตั้งคณะกรรมการพิจารณาเลื่อนขั้นเงินเดือนให้กับข้าราชการตำรวจในสังกัด สถานี 
               ตำรวจภูธรบ้านหนองเม็ก  ประจำปี ๒๕๖๙ ครั้งที่ ๑ ครึ่งปีแรก (๑ เมษายน ๒๕๖๙)
                ……………………………………………………………………………………………

		ด้วย ได้รับหนังสือตำรวจภูธรจังหวัดกาฬสินธุ์ ที่ ๐๐๑๙(กส).๓๑๑/๗๒๑ ลงวันที่  ๑๘  กุมภาพันธ์ ๒๕๖๙  แจ้งตามนัยหนังสือสำนักงานตำรวจแห่งชาติ ที่ ๐๐๐๙.๒๕๑/ว ๔๕๓๑ ลงวันที่ ๒๘ พฤศจิกายน ๒๕๖๖ กำหนดแนวทางปฏิบัติในการเลื่อนเงินเดือนข้าราชการตำรวจและการเลื่อนขั้นค่าจ้าง ลูกจ้างประจำให้ถือปฏิบัติตามบัญชีในแบบ ผนวก ก-ข ที่แนบท้ายหนังสือสำนักงานตำรวจแห่งชาติดังกล่าว โดยพิจารณาเลื่อนเงินเดือนให้แก่ข้าราชการตำรวจในสังกัด ประจำปีงบประมาณ ๒๕๖๙ ครั้งที่ ๑ ครึ่งปีแรก ( วะนที่ ๑ เมษายน ๒๕๖๙ ) สำหรับหน่วยจัดทำบัญชีระดับสถาสนีตำรวจภูธรที่มีผู้กำกับเป็นหัวหน้าสถานี ให้นำจำนวนข้าราชการตำรวจกลุ่มที่ดำรงตำแหน่ง ผู้บังคับหมู่หรือเทียบเท่าลงมา ของจำนวนข้าราชการตำรวจในสังกัด ณ วันที่ ๑ มีนาคม ๒๕๖๙ มาคิดคำนวณโควตาเลื่อนเงินเดือน ๑ ขั้น ณ วันที่ ๑ เมษายน ๒๕๖๙ เว้นแต่ข้าราชการตำรวจที่อยู่ระหว่างถูกสั่งให้พักราชการ ขาดราชการ หนีราชการ หรือถูกสั่งให้ออกจากราชการไว้ก่อน  ไม่สามารถนำมาคิดคำนวณโควต้าเลื่อนเงินเดือนได้
		เพื่อให้การพิจารณาเลื่อนเงินเดือนข้าราชการตำรวจในสังกัด สถานีตำรวจภูธร
บ้านหนองเม็ก กลุ่มที่ดำรงตำแหน่งผู้บังคับหมู่หรือเทียบเท่าลงมา และการพิจารณาจัดเรียงลำดับความสำคัญของบัญชีรายชื่อข้าราชการตำรวจกลุ่มที่ดำรงตำแหน่ง รองสารวัตรหรือเทียบเท่าลงมา บริสุทธิ์ ยุติธรรม ถูกต้องตามข้อกฎหมาย หลักเกณฑ์ วิธีการ และแนวทางที่สำนักงานตำรวจแห่งชาติกำหนด อาศัยอำนาจตามนัยคำสั่งสำนักงานตำรวจแห่งชาติ ที่ ๕๓๗/๒๕๕๕ ลง ๒๗ กันยายน ๒๕๕๕ เรื่อง กำหนดอำนาจหน้าที่ของตำแหน่งในสถานีตำรวจ ข้อ ๕.๑ กฎ ก.ตร.ว่าด้วยการกำหนดหลักเกณฑ์และวิธีการพิจารณาเลื่อนเงินเดือนข้าราชการตำรวจ พ.ศ.๒๕๕๖ และแนวทางปฏิบัติในการเลื่อนเงินเดือนข้าราชการตำรวจตามนัยหนังสือ สำนักงานตำรวจแห่งชาติ ที่ ๐๐๐๙.๒๕๑/ว ๔๕๖๖ ดังกล่าวข้างต้น  จึงแต่งตั้งคณะกรรมการเพื่อพิจารณาเลื่อนเงินเดือนให้แก่ข้าราชการตำรวจในสังกัด สถานีตำรวจภูธรบ้านหนองเม็ก ดังนี้
1. พันตำรวจโท วิภาช  สุระอุดร    สารวัตรสถานีตำรวจภูธรบ้านหนองเม็ก  
เป็นประธาน
2. ร้อยตำรวจเอก ปะสิทธิ์  เสริฐเลิศ  รองสารวัตร(สอบสวน)ฯ เป็นกรรมการ
3. ร้อยตำรวจเอก บุญเลิศ  ทองมี     รองสารวัตรป้องกันปราบปรามฯ เป็นกรรมการ
4. ร้อยตำรวจโท อดิศักดิ์  ฤทธิแสง   รองสารวัตร(ปราบปราม)ฯ เป็นกรรมการและ 
  เป็นเลขานุการ





ทั้งนี้  ให้งานธุรการกำลังพลฯ จัดเตรียมข้อมูลที่เกี่ยวข้องกับการพิจารณาเลื่อนขั้น
เงินเดือน นำเสนอแก่คณะกรรมการฯณ ที่ได้รับการแต่งตั้งตามคำสั่งนี้ ร่วมกันประชุมพิจารณาเลื่อนเงินเดือนให้กับข้าราชการตำรวจ ในสังกัดสถานีตำรวจภูธรบ้านหนองเม็ก ตามวัน เวลาและสถานที่ที่ประธานคณะกรรมการฯกำหนด เสร็จแล้วให้ฝ่ายเลขานุการจัดส่งบัญชีแสดงการเลื่อนขั้นเงินเดือนพร้อมเอกสารหลักฐานที่เกี่ยวข้องให้ ตำรวจภูธรจังหวัดกาฬสินธุ์ ทราบภายในวันที่  ๑๒  มีนาคม  ๒๕๖๙  เพื่อประกอบการพิจารณาดำเนินการในส่วนที่เกี่ยวข้อง ต่อไป 

		สั่ง  ณ  วันที่    ๒๕     กุมภาพันธ์  พ.ศ. ๒๕๖๙

					     พันตำรวจโท    [image: ]
							 ( วิภาช    สุระอุดร )
				           	สารวัตรสถานีตำรวจภูธรบ้านหนองเม็ก

